Diari Oficial de la Generalitat Valenciana


Sumari del DOGV 2985, del 06-05-1997 (1997/6677)

ORDRE de 21 de febrer de 1997 de la conselleria de cultura, educació i ciència, per la qual es crea el centre d'arqueologia subaquàtica de la comunitat valenciana.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/02/21/(2)/dof/vci/html**

### Dades del document

Número de DOGV
:   2985

Data del DOGV
:   06-05-1997

Secció del DOGV
:   DISPOSICIONS GENERALS

Número del document
:   1997/6677


Data del document
:   21-02-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 21 de febrer de 1997 de la conselleria de cultura, educació i ciència, per la qual es crea el centre d'arqueologia subaquàtica de la comunitat valenciana.   
La Llei Orgànica 5/1982, d'1 de juliol, que va aprovar l'Estatut de Autonomia de la Comunitat Valenciana, estableix en l'article 31.5 la competència exclusiva de la Generalitat Valenciana en matèria de patrimoni històric, artístic, monumental, arquitectònic, arqueològic i científic. Les funcions i serveis que donaven contingut a aquestes competències van ser transferits a la Generalitat Valenciana pel RD 3066/1983, de 13 d'octubre, atribuïts actualment a la Conselleria de Cultura, Educació i Ciència pel Decret 16/1995, d'11 de juliol, de la Presidència de la Generalitat Valenciana.  
L'exercici d'aquestes competències ha permès a l'administració autonòmica adquirir una experiència directa de les característiques específiques del patrimoni arqueològic, i regular la realització d'activitats arqueològiques mitjançant l'Ordre de 31 de juliol de 1987, de la Conselleria de Cultura, Educació i Ciència. Entre les activitats arqueològiques hi ha les subaquàtiques, i tenint en compte la gran quantitat de restes arqueològiques presumiblement existents a les aigües costaneres i interiors de la nostra Comunitat, s'estima necessari disposar d'un inventari amb la descripció i ubicació dels jaciments subaquàtics per al coneixement, conservació i divulgació d'aquest patrimoni. Amb aquesta finalitat es considera procedent la creació d'un Centre d'Arqueologia Subaquàtica que duga a terme aquestes funcions. Per això, vistes la Llei 5/1983, de 30 de desembre, de Govern Valencià, i la Llei 30/1993, de 26 de novembre, de Règim Jurídic de les Administracions Públiques i del Procediment Administratiu Comú, i en virtut de les facultats que legalment tinc atribuïdes,  
ORDENE  
Primer  
Es crea el Centre d'Arqueologia Subaquàtica de la Comunitat Valenciana, dependent del Servei de Patrimoni Arqueològic, Etnològic i Històric de la Direcció General de Patrimoni Artístic de la Conselleria de Cultura, Educació i Ciència.  
Segon  
El Centre d'Arqueologia Subaquàtica de la Comunitat Valenciana tindrà com a funcions l'inventari, documentació, protecció, conservació, estudi i difusió del patrimoni arqueològic que es troba submergit en aigües costaneres i interiors.  
DISPOSICIONS FINALS  
Primera  
Es faculta la directora general de Patrimoni Artístic perquè dicte les resolucions necessàries per a l'aplicació i el desplegament d'aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana  
València, 21 de febrer de 1997  
La consellera de Cultura, Educació i Ciència,  
MARCELA MIRÓ PÉREZ


Còpia Permalink ELI